Dit is vir die kyker geensins n maklike rolprent nie. Die basiese verhaalgegewens spreek vanself. Helge (Henning Moritzen) se familie trek saam om sy sestigste verjaardag te vier. Sy oudste seun Christian (Ulrich Thomsen) maak n toespraak waarin hy verwys na die dood van sy tweelingsuster en na die voortdurende seksuele molestering wat hul pa op die tweeling afgedwing het.
Die geselskap probeer die spanning ignoreer en Christian vertrek. Hy word egter omgepraat deur die kok (wat saam met hom grootgeword het - Bjarne Henriksen) om sy pa te konfronteer en nie weer weg te hardloop nie. Sy pa ontken egter skuld.